
BETEGTÁJÉKOZTATÓ: INFORMÁCIÓK A FELHASZNÁLÓ SZÁMÁRA

Nasopax orrspray gyermekeknek

brómhexin-klorid

oximetazolin-klorid

Olvassa el figyelmesen az alábbi betegtájékoztatót, mely az Ön számára fontos információkat tartalmaz.

Ez a gyógyszer orvosi rendelvény nélkül kapható. Mindemellett az optimális hatás érdekében elengedhetetlen e gyógyszer körültekintő alkalmazása.

· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További információkért vagy tanácsért forduljon gyógyszerészéhez.

· Sürgősen forduljon orvosához, ha tünetei nem enyhülnek, vagy éppen súlyosbodnak.

· Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tünetet észlel, kérjük, értesítse orvosát vagy gyógyszerészét.

A betegtájékoztató tartalma:

1. Milyen típusú gyógyszer a Nasopax és milyen betegségek esetén alkalmazható?

2. Tudnivalók a Nasopax alkalmazása előtt

3.
Hogyan kell alkalmazni a Nasopaxot?

4.
Lehetséges mellékhatások

5
Hogyan kell a Nasopaxot tárolni?

6.
További információk

1.
MILYEN TÍPUSÚ GYÓGYSZER A NASOPAX ÉS MILYEN BETEGSÉGEK ESETÉN ALKALMAZHATÓ?
Olyan állapotokban, amikor az orr nyálkahártyája gyulladt és duzzadt, az orrlégzés nehezített, a duzzadt nyálkahártya miatt az arcüregek belső kivezető járatai zártak, valamint a belső fül​já​rat is zárt.

Ilyen állapotok az egyszerű nátha, az allergiás és az ún. „vazomotoros” orrnyálkahártya gyulla​dás, a felső légúti gyulladások (melynek kellemetlen tünetei az orrdugulás, tüsszögés, orrfo​lyás, orrviszketés, könnyezés), valamint a heveny arcüreggyulladás.

2. TUDNIVALÓK AZ NASOPAX ALKALMAZÁSA ELŐTT

Ne alkalmazza a Nasopaxot
- ha allergiás (túlérzékeny) az oximetazolin-kloridra, a brómhexin-kloridra vagy a Nasopax egyéb összetevőjére,

- ha súlyos szív- és érrendszeri megbetegedése van,
- száraz orrnyálkahártya gyulladása van,
- ha terhes vagy szoptat.
A Nasopax fokozott elővigyázatossággal alkalmazható

- zöldhályogban (glaukóma) szenvedő betegek esetén.
A kezelés ideje alatt alkalmazott egyéb gyógyszerek

Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett egyéb gyógyszereiről, beleértve a vény nélkül kapható készítményeket is.

Depresszió kezelésére szolgáló gyógyszerrel egyidejűleg vagy annak használata után közvetlenül történő alkalmazása vérnyomás emelkedést idézhet elő.

Terhesség és szoptatás

Terhesség és szoptatás ideje alatt nem alkalmazható.


A készítmény hatásai a gépjárművezetéshez és gépek kezeléséhez szükséges képességekre

Terápiás adagokban történő alkalmazása nem valószínű, hogy befolyásolja a gépjárművezetéshez és a gépek kezeléséhez szükséges képességeket.

3.
HOGYAN KELL ALKALMAZNI AZ NASOPAXOT?

Szokásos adagja: gyermekeknek, 3 éves kortól, naponta háromszor 2-2 adagot (permetet) kell juttatni egy-egy orrnyílásba.

Az orrspray használata: az adagolópumpát az orrnyílásba kell illeszteni, és az adagoló​pum​pa egyszeri, erőteljes lenyomásával az első adagot az orrnyílásba juttatni. Ez megismételendő a másik orrnyílás esetén is. A két adag befúvása között 5-10 másodperc szünetet kell tartani.

Mennyi ideig alkalmazható a Nasopax

A készítményt a tünetek fennállásának ideje alatt, megszakítás nélkül, folyamatosan kell alkalmazni. A kezelés időtartama legfeljebb 4 hét lehet.

Ha az előírtnál több Nasopaxot alkalmazott

Azonnal értesíteni kell a kezelőorvost!
Ha elfelejtette alkalmazni az Nasopaxot

Amint észrevette, hogy elfelejtett befújni egy adagot, pótolja azt minél előbb.

Ha bármilyen további kérdése van a készítmény alkalmazásával kapcsolatban, kérdezze meg orvosát vagy gyógyszerészét.

4.
LEHETSÉGES MELLÉKHATÁSOK

Mint minden gyógyszer, így az Nasopax is okozhat mellékhatásokat, amelyek azonban nem mindenkinél jelentkeznek.

Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tünetet észlel, kérjük, értesítse orvosát vagy gyógyszerészét.

Alkalmazása során esetenként előfordulhat émelygés, égő, csípő érzés, kellemetlen ízérzet, tüsszögés. Ritkán szívdobogásérzés, szapora szívverés, vérnyomás emelkedés. Nagyon ritkán előfordulhat izgatottság, álmatlanság, álmosság.
5.
HOGYAN KELL AZ NASOPAX-OT TÁROLNI?

A gyógyszert gyermekektől elzárva tartandó!

A címkén és a dobozon feltüntetett lejárati idő  után ne alkalmazza az Nasopaxot. A lejárati idő a megadott hónap utolsó napjára vonatkozik.

A gyógyszereket nem szabad a szennyvízzel vagy a háztartási hulladékkal együtt megsemmisíteni. Kérdezze meg gyógyszerészét, hogy szükségtelenné vált gyógyszereit miként semmisítse meg. Ezek az intézkedések elősegítik a környezet védelmét.

Legfeljebb 25°C-on tárolandó.

6.
TOVÁBBI INFORMÁCIÓK

Mit tartalmaz a Nasopax
- A készítmény hatóanyagai: 6 mg brómhexin-klorid és 0,5 mg üvegenként. 0,06 mg brómhexin-klorid és 0,005 mg oximetazolin-klorid adagonként (0,1 ml).

- Egyéb összetevők: nátrium-edetát, benzalkónium-klorid, tejsav, nátrium-hidroxid, tisztított víz.


Milyen a Nasopax készítmény külleme és mit tartalmaz a csomagolás
Színtelen, tiszta, jellegzetes szagú oldat.
10 ml oldat barna üvegbe töltve, mely szelepet tartalmazó alumínium kupakkal van lezárva, és PP dózisadagoló feltéttel, valamint PP védőkupakkal van ellátva.
A forgalomba hozatali engedély jogosultja és a gyártó

